માનવમિત્ર, ગુજરાત : ગુજરાતમાં આજે પણ દલિતો પર અત્યાચાર થઇ રહ્યા છે તે બાબતને નકારી ન શકાય. ત્યારે બીજી તરફ ભૂમિહિન દલિતોની વાત કરીએ તો તંત્ર દ્વારા તેમને જમીન સોપણીની વાતો કરાય છે પરંતુ વાસ્તવિકતા તેનાથી કઇક અલગ જ છે. સરકારી પડતર જમીનમાંથી જે પણ જમીનોની ફાળવણી કરવામાં આવી છે તે પૈકીની અનુસુચિત જાતિની મંડળીઓ તેમજ વ્યક્તિગત લાભાર્થીઓને ફાળવેલી મોટાભાગની જમીનોની માપણી થઇ નથી, ઉપરાંત સ્થળ ઉપર વાસ્તવિક કબજો સોંપાયો નથી. આ મામલે વડગામનાં ધારાસભ્ય જીગ્નેશ મેવાણી સહિત કુલ 8 લોકોએ ચીફ સેક્રેટરીને આવેદનપત્ર પાઠવ્યુ હતુ.